20  
PP-98	A Nemzetközi Távközlési Egyesület kormányközi szervezet, amelyben a pontosan meghatározott jogokkal és kötelezettségekkel rendelkező Tagállamok és Szektortagok együttműködnek az Egyesület céljainak elérése érdekében. Figyelemmel az egyetemesség elvére és az Egyesületben való egyetemes részvétel kívánatos voltára, az Egyesület tagsága az alábbiakból áll:	
21  
PP-98	a)	bármely állam, amely a Nemzetközi Távközlési Egyesület tagállama a jelen Alapokmány és az Egyezmény hatálybalépése előtti bármely nemzetközi távközlési egyezmény aláírójaként;	
22	b)	bármely más állam, amely az Egyesült Nemzetek tagja, és amely a jelen Alapokmány 53. cikke szerint csatlakozik a jelen Alapokmányhoz és az Egyezményhez;	
23  
PP-98	c)	bármely más állam, amely nem az Egyesült Nemzetek tagja, és felvételét kérelmezi az Egyesület tagságába, majd az Egyesület tagállamai kétharmadának jóváhagyását megszerezve a jelen Alapokmány 53. cikke szerint csatlakozik a jelen Alapokmányhoz és az Egyezményhez. Ha e tagfelvételi kérelmet két Meghatalmazottak Értekezlete közötti időszakban nyújtják be, a főtitkár konzultál az Egyesület tagállamaival; azon tagállamot, amely a véleményének kikérését követő négy hónapon belül nem válaszol, tartózkodónak kell tekinteni.